Source: https://publications.europa.eu/portal2012-portlet/html/downloadHandler.jsp?identifier=6503fd56-3ae8-11e2-b7ce-01aa75ed71a1&format=xhtml&language=mt&productionSystem=cellar&part=
Timestamp: 2019-09-19 11:13:27+00:00
Document Index: 915700

Matched Legal Cases: ['Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ']

C_2012373MT.01000502.xml
Sentenza tal-Qorti Ġenerali tas-17 ta’ Ottubru 2012 — Evropaïki Dynamiki vs Il-Qorti tal-Ġustizzja
(Kawża T-447/10) (1)
(Kuntratti pubbliċi għal servizzi - Proċedura ta’ sejħa għal offerti - Provvista ta’ servizzi ta’ manutenzjoni, żvilupp u appoġġ ta’ applikazzjonijiet tal-informatika - Ċaħda tal-offerti tar-rikorrenti u għoti tal-kuntratti lil offerent ieħor - Kriterji ta’ għażla - Kriterji ta’ għoti - Obbligu ta’ motivazzjoni - Responsabbiltà mhux kuntrattwali)
Konvenuta: Il-Qorti tal-Ġustizzja tal-Unjoni Ewropea (rappreżentant: T. Lefèvre, aġent)
Minn naħa, talba għall-annullament tad-deċiżjoni tal-Qorti tal-Ġustizzja, tat-12 ta’ Lulju 2010, li tiċħad l-offerti tar-rikorrenti għal-lottijiet Nru 1 u 2 tas-sejħa għal offerti CJ 7/09, tal-11 ta’ Novembru 2009, għall-manutenzjoni, l-iżvilupp u l-appoġġ ta’ applikazzjonijiet tal-informatika (ĠU 2009/S 217-312293), kif ukoll ta’ kull deċiżjoni oħra annessa tal-Qorti tal-Ġustizzja, inkluża dik tal-għoti tal-kuntratti rispettivi lill-offerenti magħżula u, min-naħa l-oħra, talba għad-danni.
Id-deċiżjoni tal-Qorti tal-Ġustizzja tal-Unjoni Ewropea tat-12 ta’ Lulju 2010 li tiċħad l-offerti ppreżentati minn Evropaïki Dynamiki — Proigmena Systimata Tilepikoinonion Pliroforikis kai Tilematikis AE fil-kuntest tal-proċedura ta’ sejħa għal offerti CJ 7/09, tal-11 ta’ Novembru 2009, għall-manutenzjoni, l-iżvilupp u l-appoġġ ta’ applikazzjonijiet tal-informatika, u li tagħti l-kuntratti lil offerenti oħrajn hija annullata.
Il-Qorti tal-Ġustizzja hija kkundannata għall-ispejjeż.